

 LĒMUMS

Ādažos, Ādažu novadā

2024. gada 25. jūlijā **Nr.** **273**

**Par adreses piešķiršanu īpašuma “Ameri-3” zemes vienībai Carnikavas pagastā**

Ādažu novada pašvaldības dome izskatīja nekustamā īpašuma “Ameri-3”, Carnikavas pag., Ādažu nov., ar kadastra numuru 8052 009 0058 īpašnieces (*vārds, uzvārds*) (*personas kods*, *adrese* (turpmāk – Iesniedzēja)) 25.06.2024. iesniegumu (reģ. Nr. ĀNP/1-11-1/24/3359) ar lūgumu piešķirt adresi īpašuma sastāvā esošai zemes vienībai bez adreses (kadastra apzīmējums 8052 009 0058). Iesniedzēja ierosina piešķirt adresi “Putnēni”, Eimuri, Carnikavas pag., Ādažu nov., LV-2163.

# Atbilstoši Carnikavas novada teritorijas plānojumam 2018.-2028. gadam zemes vienība ar kadastra apzīmējumu 8052 009 0058 atrodas lauksaimniecības teritorijā, kur izmantošanas noteikumi pieļauj dažādu veidu apbūvi. Ņemot vērā zemes vienības platību un konfigurāciju, secināms, ka tā ir adresācijas objekts, atbilstoši Ministru kabineta 29.06.2021. noteikumu Nr. 455 “Adresācijas noteikumu” (turpmāk – Adresācijas noteikumi) 2.10. apakšpunktam.

Domes ieskatā adreses priekšlikums “Putnēni”, Carnikavas pag., Ādažu nov., LV-2163, atbilst Adresācijas noteikumu prasībām.

Adresācijas noteikumu **8.3. apakšpunkts** nosaka, ka adresācijas objekta nosaukumu veido atbilstoši Valsts valodas likumā noteiktajām prasībām un normatīvajiem aktiem vietvārdu informācijas jomā. **Savukārt Adresācijas noteikumu** 58. punkts nosaka, ka pašvaldība nodrošina iesniegto datu atbilstību Noteikumu prasībām, Valsts valodas likumā noteiktajām prasībām un normatīvajiem aktiem vietvārdu informācijas jomā. 2024. gada 22. jūlijā tika saņemts Valsts valodas centra atzinums Nr. 1-16.1/444 (reģ. ar Nr. ĀNP/1-11-1/24/3778), ar kuru lēmumā paredzētā adrese “Putnēni”, Eimuri, Carnikavas pag., Ādažu nov., LV-2163, tika atzīta par atbilstošu Vietvārdu informācijas noteikumu prasībām.

Adresācijas noteikumu 8.1. apakšpunktā noteikts, ka administratīvajā teritorijā un novada teritoriālā iedalījuma vienībā adrese nedrīkst atkārtoties.

Adresācijas noteikumu 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta.

Adresācijas noteikumu 10. punktā noteikts, ka piešķirot adresi, pārbauda Valsts adrešu reģistra informācijas sistēmā reģistrētos datus un Nekustamā īpašuma valsts kadastra informācijas sistēmas datus.

Adresācijas noteikumu 15. punktā noteikts, ka ciemu teritoriju daļās, kur nav ielu, līdz ielu izbūvei vai, ja brauktuvei noteikts ceļa statuss, apbūvei paredzētajai zemes vienībai un ēkai saglabā vai piešķir nosaukumu kā adreses elementu.

Atbilstoši Valsts zemes dienesta Adrešu reģistra departamenta ieteikumiem, lemjot par adrešu maiņu adresācijas objektiem, ir lietderīgi vienlaikus izvērtēt un likvidēt, kur nepieciešams, arī īpašumu nosaukumus, lai neveidotos situācija, ka īpašuma nosaukums atšķiras no adreses.

Pamatojoties uz Pašvaldību likuma 10. panta pirmās daļas 21. punktu un Ministru kabineta 29.06.2021. noteikumu Nr. 455 “Adresācijas noteikumi” 2.9., 2.10., 8.1., 8.3., 9., 10., 15. un 58. punktu, kā arī Attīstības komitejas 10.07.2024. atzinumu, Ādažu novada pašvaldības dome

**NOLEMJ:**

1. Piešķirt adresi “Putnēni”, Eimuri, Carnikavas pag., Ādažu nov., LV-2163, zemes vienībai ar kadastra apzīmējumu 8052 009 0058.
2. Likvidēt īpašuma ar kadastra numuru 8052 009 0058 nosaukumu “Ameri-3”.
3. Pašvaldības Centrālās pārvaldes:
	1. Administratīvajai nodaļai šo lēmumu nosūtīt Valsts zemes dienestam uz e-adresi un 1. punktā noteiktās zemes vienības īpašniekam uz e-pasta adresi.
	2. Nekustamā īpašuma nodaļai lēmumu ar pavadvēstuli nosūtīt Rīgas rajona tiesai (zemesgrāmatai) uz e-pasta adresi rigasrajons@zemesgramata.lv.
4. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU